EPCO ยิ้มรับกำไร Q2 โต 31% เตรียมแจกปันผล 0.08 บาท/หุ้น XD 26 ส.ค.นี้
EPCO ยิ้มรับกำไร Q2/59 โต 31% มาที่ 97.74 ลบ. จากปีก่อนกำไร 74.62 ลบ. หลังค่าใช้จ่ายในการขายลดลง ขณะที่ช่วง 6 เดือนมีกำไร 179.95 ลบ. เพิ่มขึ้น 30% จากปีก่อน 138.04 ลบ. เตรียมแจกปันผล 0.08 บาท/หุ้น XD 26 ส.ค.59 กำหนดจ่ายปันผล 14 ก.ย.59
16 ส.ค. 2559

บริษัท โรงพิมพ์ตะวันออก จำกัด (มหาชน) หรือ EPCO รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีกำไรสุทธิ 97.74 ล้านบาท หรือมีกำไรสุทธิ 0.13 บาทต่อหุ้น เพิ่มขึ้น 31% จากช่วงเดียวกันของปีก่อนที่มีกำไรสุทธิ 74.62 ล้านบาท หรือมีกำไรสุทธิ 0.10 บาทต่อหุ้น
โดยผลการดำเนินงานในไตรมาสดังกล่าวที่เพิ่มขึ้นเนื่องจากค่าใช้จ่ายในการขายลงลง ขณะที่มีรายได้อื่นๆเพิ่มขึ้น
อย่างไรก็ตาม ผลการดำเนินงานช่วง 6 เดือนแรกมีกำไรสุทธิ 179.95 ล้านบาท หรือ 0.24 บาทต่อหุ้น เพิ่มขึ้น 30% จากช่วงเดียวกันของปีก่อนที่มีกำไรสุทธิ 138.04 ล้านบาท หรือ 0.18  บาทต่อหุ้น
นอกจากนี้บริษัทได้ประกาศจ่ายปันผลงวดดำเนินงานวันที่ 1 ม.ค. 2559 ถึงวันที่ 30 มิ.ย. 2559  และกำไรสะสม เป็นเงินสดจำนวน  0.08 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 26 ส.ค. 2559 และกำหนดจ่ายเงินปันผลในวันที่ 14 ก.ย. 2559